PATVIRTINTA

Rokiškio rajono Obelių lopšelio-darželio

Direktoriaus

2016 m. gruodžio 30 d. įsakymu Nr. 1.3.-33V

**VAIKŲ PRIĖMIMO Į ROKIŠKIO RAJONO OBELIŲ LOPŠELIO-DARŽELIO IKIMOKYKLINIO IR PRIEŠMOKYKLINIO UGDYMO GRUPES**

**TVARKOS APRAŠAS**

I. BENDROJI DALIS

1. Šis priėmimo į Rokiškio rajono Obelių lopšelio-darželio (toliau Lopšelio-darželio) ikimokyklines ir priešmokyklines grupes tvarkos aprašas (toliau tekste – Aprašas) reglamentuoja vaikų priėmimą į Lopšelio-darželio , vykdančias ikimokyklinio ir/ar priešmokyklinio ugdymo programas (toliau tekste − švietimo įstaiga).

2. Aprašas parengtas vadovaujantis 2016 m. gruodžio 28 d. Rokiškio rajono savivaldybės tarybos sprendimu Nr. TS-207 „Vaikų priėmimo į Rokiškio rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašas“.

3. Aprašo paskirtis – nustatyti vaikų priėmimo į Lopšelio-darželio ikimokyklines ir priešmokyklines vaikų grupes tvarką, užtikrinti pageidaujančių lankyti ikimokyklinio ir priešmokyklinio ugdymo grupes vaikų apskaitą, optimaliai tenkinti tėvų (globėjų) poreikius dėl ikimokyklinio ugdymo prieinamumo bei teikti patikimą, tikslią informaciją vietos bendruomenei.

**III. PRAŠYMŲ PATEIKIMAS IR JŲ REGISTRAVIMAS**

4. Prašymus dėl vaiko priėmimo į Lopšelio-darželio ikimokyklinio ir (ar) priešmokyklinio ugdymo grupes pagal Aprašo priede pateiktą formą tėvai (globėjai) pateikia švietimo įstaigos direktoriui arba elektroniniu paštu obeliudm@gmail.com , jeigu prašymai yra patvirtinti elektroniniu parašu arba nuskenuotas kopijas.

5. Prašymai užregistruojami tėvų prašymų dėl vaikų priėmimo į ikimokyklines ir priešmokyklines grupes registracijos žurnale. Jeigu prašymai pateikiami registruotu laišku ar elektroniniu paštu, registracijos žurnalo skiltyje „Tėvų (ar globėjų) parašas“ įrašoma žyma „gauta el. paštu“ ar „gauta reg. laišku“.

6. Prašymai dėl vaikų priėmimo einamiems mokslo metams priimami iki rugpjūčio 30 d.

7. Tėvų (globėjų) prašyme turi būti nurodoma:

7.1. vaiko vardas, pavardė, gimimo metai, deklaruota gyvenamoji vieta, faktinė gyvenamoji vieta, kontaktiniai telefonai;

7.2. pageidaujama vaiko priėmimo į įstaigą data;

7.3. kitos pageidaujamos (papildomai teikiamos) paslaugos;

7.4. duomenys, kuriais remiantis yra teikiami prioritetai;

7.5. pageidavimai dėl vaiko buvimo įstaigoje trukmės (4 val.; 7 val.; 9 val.; 10,5 val.; savaitinė grupė).

7.6. prie prašymo pridedami dokumentai ar jų kopijos, įrodančios teisę pasinaudoti priėmimo prioritetais.

8. Tėvai (globėjai), pateikę prašymą priimti vaiką į švietimo įstaigą, turi teisę gauti: duomenis apie savivaldybės švietimo įstaigas, esantį grupių skaičių konkrečioje švietimo įstaigoje, laisvų vietų skaičių grupėse, papildomai teikiamas ugdymo, socialines ar kitas paslaugas.

9. Prašymą dėl vaiko išbraukimo iš švietimo įstaigos ikimokyklinio ar priešmokyklinio ugdymo grupės sąrašų, tėvai (globėjai) teikia Lopšelio-darželio direktoriui ne vėliau kaip paskutinę lankytiną dieną.

II. VAIKŲ PRIĖMIMAS

10. Į Lopšelio-darželio ikimokyklinio ir priešmokyklinio ugdymo grupes priimami vaikai, kurių gyvenamoji vieta yra deklaruota Rokiškio rajono Obelių seniūnijos teritorijoje.

13. Vaikai, registruoti kitose savivaldybėse, į ikimokyklinio ir priešmokyklinio ugdymo grupes priimami tik tuo atveju, jei švietimo įstaigoje priėmus visus pageidaujančius lankyti yra laisvų vietų.

14. Ugdytis pagal ikimokyklinio ugdymo programas priimami vaikai nuo 1,5 metų iki 5(6) metų amžiaus.

15. Ugdytis pagal priešmokyklinio ugdymo programas priimami vaikai, kuriems tais kalendoriniais metais sukanka 6 metai arba 5 metų vaikai, pateikus tėvų (globėjų) prašymą. bei Rokiškio pedagoginės psichologinės tarnybos vaiko brandumą liudijantį dokumentą.

16. Vaikai, kuriems tais kalendoriniais metais sukanka 7 metai ir kuriems reikalinga kvalifikuotų specialistų pagalba bei sveikatą tausojantis režimas, į priešmokyklinio ugdymo grupes priimami pagal trišalę sutartį (tarp tėvų, mokyklos ir ikimokyklinio ugdymo įstaigos), ugdomi pagal vaiko poreikiams pritaikytą priešmokyklinio ugdymo programą. Mokykla teikia kvalifikuotų specialistų pagalbą bei užtikrina sveikatą tausojantį režimą.

17. Vaikui iš socialinės rizikos šeimų ar kitais atvejais atsakingų už vaiko teisių apsaugą institucijų teikimu gali būti skiriamas privalomas ikimokyklinis ugdymas.

18. Specialiųjų ugdymosi poreikių turintys ikimokyklinio ir priešmokyklinio amžiaus vaikai ugdomi bendrosios paskirties grupėse.

19. Vaikai į ikimokyklinio ar priešmokyklinio ugdymo grupes priimami pagal prašymo registracijos datą ir pirmumo teisę suteikiančias priežastis, laikantis eiliškumo tvarkos.

20. Teikiami prioritetai pagal pirmumo teisę suteikiančias priežastis:

20.1. vaikui, turinčiam negalią ar specialiųjų ugdymosi poreikių;

20.2. vaikui, kurio brolis ar sesuo lanko tą pačią švietimo įstaigą;

20.3. vaikams, kuriuos augina vienas iš tėvų;

20.4. vaikams iš šeimų, priskiriamų socialiai remtinų šeimų grupei;

20.5. vaikui iš šeimos, auginančios 3 ir daugiau vaikų, kurie mokosi pagal ikimokyklinio, priešmokyklinio, pradinio, pagrindinio ir/ar vidurinio ugdymo programas;

20.6. vaikui, kurio vienas iš tėvų yra moksleivis ar studentas ir mokosi nuolatinių studijų skyriuje;

20.7. vaikui, kurio vienas iš tėvų atlieka tikrąją karinę tarnybą;

20.8. vaikams, kurių vienam iš tėvų nustatytas 0−55 procentų darbingumo lygis;

21. Be eilės priimami vaikai, kurie auga socialinės rizikos šeimoje savivaldybės administracijos vaiko teisių apsaugos skyriaus, Rokiškio rajono Obelių seniūnijos teikimu ar Savivaldybės vaiko gerovės komisijos sprendimu, jei jam yra skirtas privalomas ikimokyklinis ugdymas.

22. Pirmiausia į grupes nukreipiami vaikai, turintys pirmenybę, nurodytą 20.1. papunktyje. Toliau eilė sudaroma taip: du vaikai, turintys pirmenybę 20.2. – 20.8. papunkčiuose, ir vaikas, neturintis pirmenybės. Toliau eilės sudarymas kartojamas ta pačia tvarka.

23. Tėvai (globėjai), pirmą dieną atvedę vaiką į švietimo įstaigą, direktoriui turi pateikti: nustatytos formos Vaiko sveikatos pažymėjimą, gimimo liudijimą (jo kopiją), pažymą apie atsiskaitymą už vaiko išlaikymą įstaigoje (atvykusieji iš kitos įstaigos).

24. Tėvai (globėjai), kurių vaikui nuo einamųjų mokslo metų rugsėjo 1 d. yra suteikta vieta Lopšelio-darželio ikimokyklinio ar priešmokyklinio ugdymo grupėje, į **įstaigą turi atvykti iki rugsėjo 5 d.** patvirtinti, kad jų vaikas įstaigą lankys. Neatvykus iki rugsėjo 5 d., vieta toliau neišsaugoma. Į jo vietą priimamas kitas vaikas. Kandidato statusas atstatomas tik tėvams (globėjams) pateikus naują prašymą.

25. Vaikas laikomas priimtu, kai Lopšelio-darželio direktorius su tėvais (globėjais) sudaro dvišalę ugdymo sutartį, kurioje nurodoma: sutarties šalys, ugdymo(si) programa, grupės lankymo pradžia, šalių įsipareigojimai, sutarties terminas, nutraukimo pagrindai ir padariniai.

26. Dvišalė ugdymo sutartis sudaroma dviem vienodą juridinę galią turinčiais egzemplioriais, po vieną kiekvienai šaliai, konkrečios ugdymo(si) programos laikotarpiui. Švietimo santykiai prasideda nuo vaiko pirmos ugdymo dienos įstaigoje. Sudarius ugdymo sutartį, suformuojama vaiko asmens byla, vaikas įregistruojamas Mokinių registre.

27. Jei tėvai (globėjai) pageidauja Lopšelio-darželio lankymo pradžią nukelti, apie tai turi pranešti raštu. Prašymo pateikimo data nesikeičia.

28. Vaikas laikomas neatvykusiu įLopšelį-darželį, jei į ją neatvyksta per 5 dienas nuo tėvų (globėjų) prašyme nurodytos lankymo pradžios datos. Registracijos žurnale įrašoma pastaba apie atsisakymą arba neatvykimą.

29. Informacija tėvams apie vaikus, priimtus į Lopšelį-darželį skelbiama Lopšelio-darželio interneto svetainėje [www.obeliuld.lt](http://www.obeliuld.lt) visus metus, informaciją nuolat atnaujinant.

30. Vaikas laikomas išbrauktu iš grupės sąrašo (ir jo vieta neišsaugoma) švietimo įstaigos direktoriaus įsakymu:

30.1. atsižvelgiant į tėvų (globėjų) prašymą išbraukti iš grupės sąrašo;

30.2. kai vieną mėnesį dėl nepateisinamų priežasčių nelanko ikimokyklinio ugdymo grupės ir neinformuoja švietimo įstaigos direktoriaus;

30.3. kai du mėnesius tėvai nesumokėjo už suteiktas paslaugas. Apie šį sprendimą praėjus mėnesiui informuoti tėvus raštu (išsiunčiant pranešimą paštu ar elektroniniu laišku).

31. Išbraukus vaiką iš grupės sąrašų, jo asmens byla lieka įstaigoje. Gavus pranešimą iš kitos švietimo įstaigos, kurioje vaikas tęsia ugdymą, jai išsiunčiamos prašomų dokumentų kopijos.

32. Jei yra laisvų vietų, vaikai į ikimokyklinio ir priešmokyklinio ugdymo grupes einamaisiais mokslo metais gali būti priimami iki gegužės 1 d.

IV. GRUPIŲ KOMPLEKTAVIMO TVARKA

33. Ikimokyklinio ir priešmokyklinio ugdymo grupės komplektuojamos pagal Higienos normose nustatytus reikalavimus:

33.1. nuo 1 iki 2 metų – ne daugiau kaip 10 vaikų;

33.2. nuo 2 iki 3 metų – ne daugiau kaip 15 vaikų;

33.3. nuo 3 metų iki pradinio ugdymo pradžios – ne daugiau kaip 20 vaikų;

33.4. nuo 1 metų iki pradinio ugdymo pradžios – ne daugiau kaip 12 vaikų;

33.5. nuo 2 metų iki pradinio ugdymo pradžios – ne daugiau kaip 16 vaikų;

34. Vienas sutrikusio intelekto, kurčias, neprigirdintis, aklas, silpnaregis, turintis judesio ir padėties, kompleksinių elgesio, žymių kalbos ir komunikacijos sutrikimų, neįgalus vaikas integruotai ugdomas Lopšelio-darželio ikimokyklinio ir priešmokyklinio ugdymo bendrosios paskirties grupėje, prilyginamas dviem tos grupės vaikams, todėl atitinkamai mažinamas tos grupės tipui nustatytas vaikų skaičius.

35. Komplektuojant ikimokyklinio ugdymo grupes siekiama, kad grupių sąrašuose būtų tais pačiais kalendoriniais metais gimę vaikai. Esant laisvoms vietoms ir poreikiui, gali būti priimti metais jaunesni / vyresni vaikai. Taip pat tėvams (globėjams) pageidaujant jaunesni broliai ar seserys gali būti ugdomi toje pačioje grupėje, išskyrus priešmokyklinio ugdymo grupes.

36. Nesukomplektavus grupės iš tais pačiais kalendoriniais metais gimusių ar metais jaunesnių / vyresnių vaikų, sudaromos mišraus amžiaus vaikų grupės.

37. Priešmokyklinio ugdymo mišrioje grupėje gali būti ugdomi 5–6 / 7 metų vaikai.

38.Vaikai gali būti perkeliami iš vienos grupės į kitą siekiant išlaikyti panašų vaikų skaičių grupėse.

39. Kasmet iki birželio 5 d. Lopšelis-darželis pateikia Švietimo skyriui perspektyvinius ikimokyklinio ir (ar) priešmokyklinio ugdymo grupių vaikų sąrašus ateinantiems mokslo metams.

40. Vaikų priėmimą ir grupių komplektavimą naujiems mokslo metams vykdo vaikų priėmimo komisija kasmet iki birželio 20 d. Pakartotinis vaikų priėmimas vykdomas iki rugsėjo 5 d.

41. Vaikų priėmimą naujiems mokslo metams į Lopšelį-darželį vykdo komisija, į kurią turi įeiti tėvų atstovas (-ai), tvirtina Lopšelio-darželio direktorius.

42. Informacija apie laisvas vietas Lopšelyje-darželyje ikimokyklinio ir priešmokyklinio ugdymo grupėse skelbiama internetinėje svetainėje [www.obeliuld.lt](http://www.obeliuld.lt) ir atnaujinama pasikeitus situacijai.

V. BAIGIAMOSIOS NUOSTATOS

43. Dėl Aprašo taikymo kilę ginčai sprendžiami Lietuvos Respublikos teisės aktų nustatyta tvarka.

44. Aprašas skelbiamas Lopšelio-darželio interneto svetainėje [www.obeliuld.lt](http://www.obeliuld.lt) .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vaikų priėmimo į Rokiškio rajono Obelių

 Lopšelio-darželio ikimokyklinio ir priešmokyklinio

 ugdymo grupes tvarkos aprašo priedas

...............................................................................

(vieno iš tėvų (globėjų) vardas, pavardė)

................................................................................................................

(gyvenamosios vietos adresas)

...................................................................................................................

(deklaruotos gyvenamosios vietos adresas)

........................................................................................................

(telefono numeris, elektroninio pašto adresas)

Rokiškio r. Obelių lopšelio-darželio

Direktoriui

**P R A Š Y M A S**

**DĖL VAIKO PRIĖMIMO**

201... m. .................................d.

Obeliai

 Prašau priimti mano sūnų /dukrą/ globotinį (-ę)..............................................................

 (vaiko vardas, pavardė, gimimo data)

nuo 20.......m. ............................ .......d. į Rokiškio r. Obelių lopšelio-darželio ......................

.................................................................................................................... grupę.

 (ikimokyklinio, priešmokyklinio ugdymo)

Pažymiu langelius, kuriais vadovaujantis turėtų būti t**eikiama pirmenybė** priimant vaiką:

 vaikas, turintis negalią;

 vaiko brolis /sesuo jau lanko pageidaujamą įstaigą;

 vaikas, kurį augina vienas iš tėvų;

 vaikas auga šeimoje, kuri priskiriama socialiai remtinų šeimų grupei;

 vaikas iš šeimos, auginančios 3 ir daugiau vaikų;

 vaikas, kurio vienas iš tėvų yra mokinys ar studentas ir mokosi nuolatinių studijų skyriuje;

 vaikas, kurio vienas iš tėvų atlieka tikrąją karinę tarnybą;

 vaikui, kurio vienam iš tėvų nustatytas darbingumas 0-55 proc.

**Pageidauju**, kad vaikas gautų papildomas paslaugas)................................................................

Pageidavimas dėl vaiko buvimo įstaigoje trukmės.....................................................................

(pažymėti: 4val; 7val; 9val; 10,5val; 12 val)

S u s i p a ž i n a u su Vaikų priėmimo į Rokiškio r. Obelių lopšelio-darželio ikimokyklinio ir priešmokyklinio ugdymo grupes tvarkos aprašu.

 ..................................(parašas) (v. pavarde)